"[...] tot anul acesta, ca element major pentru inzestrarea Armatei Romane, este finalizarea contractului cu General Dynamics pentru transportoarele 8x8 Piranha 5 care vor fi fabricate la UMB, la Uzina Mecanica Bucuresti", a detaliat ministrul Apararii la Antena 3."Cred ca acesta este lucrul cel mai important, din cele 227 de transportoare blindate pe care statul roman le va achizitiona, primele 30 vor fi realizate in Elvetia, pe linia din Elvetia, pentru ca acolo se va deplasa personal de la Uzina Mecanica Bucuresti, care se va specializa lucrand la aceste prime 30 de transportoare. Incepand cu transportorul 31, deja linia va fi instalata la Uzina Mecanica Bucuresti.", a mai spus Fifor.Detaliile oferite de Ministrul Apararii vin in contextul in care, pana acum, in discutiile publice era vorba de doar 94 de transportoare de tip Piranha, un numar menit sa completeze brigada de la Craiova unde deja sunt in dotare 31 de modele Piranha 3C si alte 12 vehicule blindate derivate.De altfel, in cadrul planului de inzestrare aprobat in Parlament in luna aprilie, in dreptul achizitie de transportoare era specificat "Etapa 1: 94 de transportoare din totalul de 657".In acest context au pornit discutiile intre Statul Roman si General Dynamics Land Systems , compania de detine producatorul elvetian Mowag, in august, asta desi Romania deja era in negocieri avansate cu nemtii de la Rheinmetall pentru dezvoltarea si fabricarea in Romania a unui nou transpotor - botezat Agilis - la uzina Mecanica Moreni.La putin timp dupa debutul negocierilor cu General Dynamics au aparut informatii cum ca negocierile cu Rheinmetall ar fi esuat, insa oficialii companiei germane au negat acest lucru intr-un interviu pentru HotNews.ro si au dat asigurari ca programul Rheinmetall-Moreni merge inainte. Colaborarea cu Rheinmetall a fost demarata oficial in noiembrie 2016 dupa ce Guvernul condus de Dacian Ciolos la acel moment a semnat o intelegere cu nemtii de la Rheinmetall - una dintre cele mai mari firme in domeniu - pentru dezvoltarea si productia unui blindat la uzina de la Moreni. Intelegerea ar viza productia unui numar de 600-700 de blindate 8X8, necesarul fortelor terestre.Cu toate acestea, demararea parteneriatului a batut pasul pe loc si la inceputul anului au aparut informatii ca noul executiv ar prefera mai degraba sa cumpere transportoare Piranha IIIC la cheie direct, in loc sa continue parteneriatul cu Rheinmetall.Abia in luna iunie a venit infiintarea firmei mixte romano-germane cu Rheinmetall.Transportoarele amfibii blindate 8X8 reprezinta, practic, coloana vertebrala pentru fortele armate (asigura transportul de trupe, guri de foc in misiuni de lupta, puncte de comanda mobile, aruncatoare de calibre mari, tractoare de evacuare-reparatii, vehicule de evacuare medicala, vehicule de cercetare CBRN etc).Romania se bazeaza, in prezent, pe vechile TAB-uri, depasite din pounct de vedere moral si al resursei de viata. Singurele transportoare blindate moderne din dotarea fortelor armate sunt cele cateva zeci de tipul Mowag Piranha IIIC cumparate in ultimul deceniu.